b'\n_START_ARTICLE_\nHildebert Posvojeni\n_START_SECTION_\nDru\xc5\xbeina\n_START_PARAGRAPH_\nHildebert je bil sin dvornega majordoma Grimoalda Starej\xc5\xa1ega in vnuk Pipina Landenskega, katerega sta posvojila kralj Sigibert III. in kraljica Himnehilda.\n_START_SECTION_\n\xc5\xbdivljenje\n_START_PARAGRAPH_\nKo je kralj Sigibert III. leta 656 umrl, je Grimoald Sigibertovega biolo\xc5\xa1kega sina Dagoberta II. tonzuriral in poslal v irski samostan in za avstrazijskega kralja je razglasil svojega sina Hildeberta._NEWLINE_Grimoalda, Hildeberta in Ansegisela, zeta Pipina Landenskega, je odstavil in premagal nevstrijski kralj Klodvik II. in jih usmrtil. V virih sta opisani dve razli\xc4\x8dici Hildebertove smrti. Prva pravi, da sta ga ujela Klodvik ali njegov majordom Erhinoald in ga leta 657 usmrtila. Druga pravi, da je Klotar III. leta 661 priklju\xc4\x8dil Avstrazijo, odstavil mladega uzurpatorja in ga naslednje leto usmrtil.'